Petra Kvitová ze nagrodōm Věry Čáslavskéj
Narodzōnŏ we Bilovcu na Gōrnym Ślōnsku Petra Kvitová dostała wczorej jako szōsty szportowiec we Republice Czeskej Nagroda im. Věry Čáslavskéj za zasługi kobiyt dlŏ szportu a ruchu ôlimpijskego. Je to nagroda za rok 2019.
Nagroda je prziznŏwanŏ ôd 2014 rŏz w roku kobiycie, kerŏ mŏ nie yno sukcesy szportowe, ale tyż we codziynnym żywobiciu musiała wykŏzać sie walkōm ô swoje cele. Jury przipōmniało, że kariera Kvitovej bōła sztopniyntŏ bez atak, jaki dokōnoł kradziŏk we jejij dōmu w 2015 roku, a ôna po ôperacyji musiała bojować ô nawrōt wysokej szportowej formy.
Nagroda im. Věry Čáslavskéj je nazwanŏ ôd miana czeskej gimnŏstyczki, kerŏ wygrała 11 medalōw (z tego 7 złotych i 4 strzybne) na Olimpijskich Szpilach. Věra Čáslavská stōła sie tyż symbolym Praskej Wiosny 1986, po tyn jak na Olimpijskich Szpilach we Meksyku zaprotestowała przeciwko zajynciu Czechosłowacyje bez Wojska Ukłŏdu Warszawskygo. Skuli tego po powrocie do kraju napoczły sie szykany przeciwko niyj, musiała skōńczyć szportowŏ kariera i ôstała wymazanŏ ze publicznego życiŏ.
Foto tytułowe: Pavel Lebeda / Česká sportovní [CC BY-SA 3.0], via Wikimedia Commons
ces_Latn szl_Latn szl_Latn szl_Latn vec_Latn